Takket være Bodels selvbiografiske dikt (; 1202) adressert til hans venner, og at han var aktiv i teaterlivet i byen Arras i nordlige Frankrike, hvor han bodde, er det mer kunnskap om Bodels liv enn mange av hans samtidige. Han var antagelig født en gang rundt 1167. Han hadde et offentlig embete i byen, men var også en profesjonell , komponist av fortellende dikt. I henhold til sitt avskjedsdikt var han en religiøs mann og godt likt av sine like. Han planla å delta i det fjerde korstog i 1202, men oppdaget at han var blitt smittet av spedalskhet. Han skrev sitt avskjedsdikt, tok farvel med familie og venner før han isolerte seg i en leprosarium, koloni for spedalske, i Arras og her døde han vinteren 1209–1210.